b'\n_START_ARTICLE_\nFiesole\n_START_SECTION_\nPovijest\n_START_PARAGRAPH_\nFiesole, je kao etrurski Vipsul vjerojatno osnovan u 9.-8. stolje\xc4\x87u prije Krista, i bio je va\xc5\xbean \xc4\x8dlan Etrurske konfederacije, \xc5\xa1to se i danas vidi iz ostataka anti\xc4\x8dkih zidina._NEWLINE_Prvi poznati natpis o gradu datira iz 283. godine prije Krista, kada su grad, tada znan kao Faesulae, osvojili Rimljani. Za antike je Fiesole bio sjedi\xc5\xa1te poznate \xc5\xa1kole augura (mnogobo\xc5\xbea\xc4\x8dkih sve\xc4\x87enika), svake godine u Fiesole je slano iz Rima dvanaest mladi\xc4\x87a na studij umjetnosti proricanja. Rimski vojskovo\xc4\x91a Sula naselio je Fiesole svojim veteranima, koji su kasnije, pod vodstvom jednog od njih (Gaius Mallius) dali podr\xc5\xa1ku Katilinskoj pobuni. _NEWLINE_Fiesole je bio popri\xc5\xa1te velike bitke 406. godine, tu je Flavius Stilicho odnio veliku pobjedu nad germanskim hordama Vandala i Sveva predvo\xc4\x91enih Radagajsom . Za vrijeme Gotskih ratova (536.-552.) grad je u nekoliko navrata opsjedan, sve dok ga nije bizantinski general Justin 539. zauzeo i poru\xc5\xa1io njegove obrambene zidine._NEWLINE_Fiesole je bio samostalna komuna nekoliko stolje\xc4\x87a, za ranog srednjeg vijeka, gotovo jednako mo\xc4\x87na kao Firenca u dolini ispod. Fiesole i Firenza vodili su mnogobrojne sukobe, tako su 1010. i 1025. Fiesole orobili Firentinci, oni su napokon 1125. kona\xc4\x8dno zauzeli Fiesole, nakon toga natjerali su njihove vode\xc4\x87e porodice da se trajno nasele u Firencu._NEWLINE_Od 14. stolje\xc4\x87a, bogate firentinske obitelji po\xc4\x8dele su graditi svoje ladanjske vile u Fiesolu, tako je i slavni Boccaccio radnju svog savnog Dekamerona smjestio u jednu od fiesolanskih vila, ugodnu ladanjsku idilu Fiesola opjevao je i slikar Andrea del Sarto.'